Það myndast alveg sérstök stemming þegar konur ferðast saman . Jafnvel í kvennahópum þar sem engar þekkjast innbyrðis í upphafi ferðar . Þetta veit Inga Geirsdóttir hjá Skotgöngu manna best en fyrir 14 árum hóf hún að bjóða upp á kvennaferðir erlendis . „ Upphaflega þegar við stofnuðum Skotgöngu árið 2006 fannst okkur vanta ferðir fyrir konur þar sem mikið var í boði fyrir karlmenn á þeim tíma líkt og golfferðir , fótboltaferðir og veiðiferðir , “ segir Inga spurð að því hvers vegna Skotganga leggi svona mikla áherslu á sérferðir fyrir konur . Upphaflega bauð Skotganga eingöngu upp á kvennaferðir en svo vildu karlarnir líka fá að koma með . Frá 2014 fór fyrirtækið þó aftur að bjóða upp á sérferðir fyrir konur en er einnig með fjölbreyttar blandaðar ferðir . Hér er kvennahópur á vegum Skotgöngu í jóga - og gönguferð á Costa Blanca svæðinu á Spáni árið 2018 . Ljósmynd / Aðsend Karlarnir vildu líka með Kvennaferðirnar , sem voru í upphafi aðallega gönguferðir í skosku hálöndunum , fengu að sögn Ingu frábærar viðtökur og ágæti þeirra spurðist út til hins kynsins . „ Við fórum að fá fyrirspurnir frá körlum . Þeir fréttu hvað það var gaman í ferðunum hjá okkur og fóru að athuga hvort við gætum ekki boðið upp á blandaðar ferðir en á þessum tíma var mikil vakning í hreyfiferðum , “ segir Inga . Í framhaldinu fór Skotganga að einbeita sér eingöngu að blönduðum ferðum eða allt til ársins 2014 . „ Þá fórum við að fá pósta frá konum sem höfðu verið með okkur í kvennaferðum og óskuðu eftir slíkum ferðum á ný . Þá lögðum við land undir fót , fórum til Costa Blanca og fundum þar frábæra gönguleið og ákváðum að bjóða upp á skvísuferð . Nú , við auglýstum ferðina og seldist hún upp á nokkrum dögum . Við sáum að þetta væri eitthvað sem vert væri að halda áfram að bjóða upp á og síðastliðin ár höfum við boðið upp á alls konar ferðir fyrir konur til bæði Costa Blanca og Tenerife . Til dæmis , göngu - og jógaferðir með Sigríði Herdísi Ásgeirsdóttur jógakennara , hannyrðaferðir með Helgu Unnarsdóttur íþróttakennara og leirkerasmið og uppbyggjandi sjálfsræktar - og gönguferðir með Kristínu Lindu Jónsdóttir , sálfræðingi og ritstjóra Húsfreyjunnar . “ „ Sumir þurfa virkilega á því að halda að fá hlé frá daglegu amstri heima , hitta annað fólk en venjulega og byggja sig upp eftir erfiða tíma . Svo koma líka tímabil þar sem fólk er dálítið eitt á báti , til dæmis eftir sambúðarslit , makamissi eða að eftir að hafa misst tengsl við vini . Að fara í skipulagða ferð með reyndum fararstjóra og hitta nýtt fólk gefur lífinu lit , “ segir Inga . Myndin er tekin í gönguferð á Tenerife . Ljósmynd / Aðsend Hlátur , þvagleki og prjónauppskriftir Inga segir að í kvennaferðum myndist einstök stemming og þótt einhver komi stök í ferðirnar hjá þeim er hún ekki ein því alltaf er eitthvað um að vera . „ Síðan er frjáls tími síðdegis sem konur koma að hittast og spjalla og eru oft með hannyrðir og þar kynnast þær hver annarri mjög vel . Vissulega líkt og með golf - og veiðiferðir hjá körlum þá er alltaf öðruvísi stemning í kvennaferðunum . Þar erum við að ræða öðruvísi hluti en þegar karlmenn eru með eins og prjónauppskriftir , þvagleka , breytingaskeið , ýmislegt sem snýr að lífsgæðum og gleði og gefa hver annarri góð ráð . Það er líka alltaf mikið hlegið í kvennaferðum hjá Skotgöngu . Aftur á móti í karlaferðum er verið að metast hver veiddi stærsta fiskinn , ræða um fótbolta og besta skorið í golfinu . Þessir dagar eru líka algjörlega þeirra , og eitthvað sem allir karlmenn þurfa á að halda líkt og konurnar . “ Skotganga hefur sérstaklega hvatt konur sem eru einar að koma með í kvennaferðirnar því í ferðunum er vel er haldið utan um hópinn og engin er ein þótt hún komi stök . Mörg vinatengsl hafa orðið til í ferðunum og sum haldið að þeim loknum . Þessi mynd er tekin í prjónaferð á Tenerife árið 2019 . Ljósmynd / Aðsend - Margar konur sem eru einar óar við því að fara í ferðalag nema þær séu með ferðafélaga , hvaða ráð hefurðu til þeirra ? „ Við höfum sérstaklega hvatt konur sem eru einar að koma með í ferðir með okkur . Þær komast fljótt að því að þetta er besta ákvörðun sem þær hafa tekið . Enginn er einn í okkar ferðum nema hann vilji það . Þarna eignast konur fullt af skemmtilegum vinkonum og þetta eru konurnar sem koma aftur og aftur . Þær sem eru óöruggar með að fljúga einar þá bjóðum við upp á það , bæði í hannyrða og sjálfsræktarferðunum , að fararstjórinn fer með þeim upp á Keflarvíkurflugvöll og flýgur með þeim út og þeim heim aftur . Mín reynsla er að flestir hafa gaman að því að ferðast , upplifa eitthvað nýtt , koma á nýjar slóðir og kynnast nýju fólki . Ég hef meðal annars unnið með Kristínu Lindu sálfræðingi hjá Huglind og hún hefur bent á að það er uppbyggjandi og mikilvægt fyrir félagslega heilsu að kynnast nýju fólki á öllum aldri . Það gerist þegar fólk fer í vel skipulagðar hópferðir með dagskrá og fararstjóra eins og okkar ferðir eru en síður þegar fólk ferðast á eigin vegum . Lífið er köflótt og fólki mæta ýmsar áskoranir og verkefni . Sumir þurfa virkilega á því að halda að fá hlé frá daglegu amstri heima , hitta annað fólk en venjulega og byggja sig upp eftir erfiða tíma . Svo koma líka tímabil þar sem fólk er dálítið eitt á báti , til dæmis eftir sambúðarslit , makamissi eða að eftir að hafa misst tengsl við vini . Að fara í skipulagða ferð með reyndum fararstjóra og hitta nýtt fólk gefur lífinu lit. “ Þar sem kvennaferðir Skotgöngu eru orðnar ótal margar á Inga erfitt með að velja eftirminnilegustu ferðina , enda allar ólíkar og skemmtilegar á sinn hátt . „ Við mæðgur settum í fyrra upp mæðgnaferð til Costa Blanca sem var ógleymanleg . Þar voru ömmur , mæður , dætur , frænkur og vinkonur og tókst þessi ferð svo vel að við ákváðum að bjóða upp á nýja ferð á næsta ári með sama sniði í Pýrenafjöllin og Costa Brava . Það er bara alveg mögnuð stemming sem myndast þegar hópur kvenna er samankominn erlendis til að njóta sín og efla og við tekur vel skipulögð , skemmtileg og uppbyggjandi dagskrá , það er lífið . “